Avamäng Saku suurhallis kujunes pingelisemaks, kui pärast kahte ja poolt veerandit võis tunduda. Kalev oskas maha mängida 23-punktilise edu ning võitis vaid kolme punktiga 98:95. 14 sekundit enne lõppu pääses Tartu lausa ühe silma peale.
"Meie mängus on väga palju parandamise ruumi, saame palju paremini mängida. Üritame järgmine kord paremini," rääkis Kalev/Cramo kapten Kristjan Kangur.
"Negatiivne et tuli kaotus, ja negatiivne, et just täna ei tabanud me vabaviskeid seal kus vaja. Aga muidu võib mängulist esitust positiivseks pidada. Oleks võinud ju märksa hullemini minna..." hoidis Tartu peatreener Priit Vene positiivset joont.
Allikas: sport.delfi.ee